

**Til**

**Viken fylkeskommune**

**Viser til mottatt høringsbrev av 16.12.2021 vedrørende høring om oppdeling av Viken fylkeskommune.**

Det har gått kort tid siden sammenslutningen av de tidligere fylkene til Viken fylkeskommune, og VOFOs fylkesutvalg i Viken er av den oppfatning av at studieforbundene tilknyttet VOFO i regionen kan håndtere begge utfall av høringen gjennom etablerte strukturer, eierskap og regional forankring.

Samtidig er det enkelte av våre medlemmer som fremdeles har en struktur hvor organisasjonsledd fremdeles er oppdelt etter gammel fylkesstruktur, og hvor disse kan ha ulike syn på denne høringen. Derfor mener fylkesutvalget at ved en oppdeling av Viken til gammel struktur, må det hensyntas at de etablerte rammevilkår for studieforbundene må videreføres og tilbakeføres til de ulike regionene slik de ble etablert. Dette for å sikre kontinuitet, regional drift og tilbudsstruktur.

Vi vil samtidig vise til den nylige gjennomførte høring til temastrategien for frivillighet i Viken, og vårt tilsvar til denne. I denne opplever vi innretningen slik at man ønsker å videreføre de ulike gode erfaringene og tiltak fra de tidligere fylkesregionene. Således har samarbeidet etter vår oppfatning gjennom VOFO’s fylkesutvalg i Viken bidratt til en samordning ovenfor Viken fylkeskommune. Dette på lik linje som i de tidligere tre ulike fylkesutvalgene hadde ovenfor respektive fylker. Samtidig tas det forbehold om endelig behandling og utfall av nevnte temastrategi med tilhørende handlingsplan for viken og de tidligere fylkesregionene.

Oppsummert i forhold til de signaliserte høringsspørsmålene:

1. **På hvilken måte kan fylkeskommunen bidra med støtte til din kommune eller organisasjon?**

*Vi mener at det arbeidet som ligger til grunn for høring om temastrategien for frivillighet er godt, og vil bidra til en god utvikling uavhengig av fremtidig struktur for fylkeskommunen.*

1. **Har Viken fylkeskommunen som partner for din kommune eller organisasjon styrket eller svekket seg som samarbeidspartner og som bidragsyter til å løse felles problemstillinger?**

*Da tidligere ordninger for våre medlemsorganisasjoner har blitt videreført i påvente av ny temastrategi for frivillighet, kan vi ikke uttale oss om hvilke konsekvenser dette vil ha før temastrategien og handlingsplan eventuelt blir vedtatt.*

1. **Hva vil konsekvensene for tjenesteyting og samfunnsutvikling være for din kommune eller organisasjon ved en fylkesdeling?**

*En tilbakeføring til de tidligere regionene i Viken vil kunne håndteres, men påpeker at dette betyr at de etablerte rammevilkår fra før sammenslutningen opprettholdes.*

1. **Hva vil konsekvensene for tjenesteyting og samfunnsutvikling være for din kommune eller organisasjon dersom Viken opprettholdes?**

*Viser til vårt tilsvar til temastrategien for frivillighet i Viken, med forbehold om behandling av dette og tilhørende handlingsplan.*

1. **Vil Viken fylkeskommune ha potensial til å bidra til at din kommune eller organisasjon får bedre støtte, eller vil et mindre fylke kunne bistå deg/dere på en bedre måte?**

*Erfaringene så langt er at samarbeidet med Viken fylkeskommune og på tvers av de tidligere regionene har fungert godt, men hvor det samtidig i høringsnotatet til Temastrategi for frivillighet også har en indikasjon på om at man også ønsker større sammenslutninger innenfor de ulike organisasjoner berørt av denne. For konsekvensen av dette vises det til vårt tilsvar i forhold nevnte temastrategi.*

Med hilsen